Doložka finančných, ekonomických, environmentálnych vplyvov
 a vplyvov na zamestnanosť

I. časť - Vyčíslenie odhadu dopadov na verejné financie
1.	Realizáciou návrhu na zmenu záväzných ukazovateľov štátneho rozpočtu na rok 2002 pre kapitolu Úradu geodézie, kartografie a katastra SR na zabezpečenie financovania tvorby Základnej bázy údajov pre geografický informačný systém (ďalej len „návrh“) sa limit výdavkov zvyšuje o 4 mil. Sk a limit príjmov kapitoly zvyšuje o 8,1 mil. Sk, odvedených na príjmový účet štátneho rozpočtu. Realizácia návrhu nebude mať dôsledky na počty zamestnancov štátnych rozpočtových a príspevkových organizácií.
Vyčíslenie finančných dôsledkov v štruktúre podľa rozpočtovej klasifikácie:
I.  Príjmy - navýšenie				+ 8 100 tis. Sk
II. Výdavky kapitoly - navýšenie                            + 4 000 tis. Sk
z toho : A . Bežné výdavky    (600)                                 -
            B.  Kapitálové výdavky (700)              + 4 000 tis. Sk
v tom :  B.1 Obstaranie kapitálových aktív        
                         rozpočtových organizácií	+ 4 000 tis. Sk
z toho :            -  individuálne výdavky                              -         
2.	Realizácia návrhu nebude mať finančné dôsledky na rozpočet štátnych fondov.
3.	Realizácia návrhu nebude mať finančné dôsledky na rozpočty obcí a VÚC.
4.	Realizácia návrhu nebude mať finančné dôsledky na rozpočty Sociálnej poisťovne, zdravotných poisťovní a Národného úradu práce.
5.	Realizácia návrhu nebude mať finančné dôsledky na rozpočty Fondu národného majetku SR a Slovenského pozemkového fondu.

II. časť - Odhad dopadov na obyvateľov, hospodárenie podnikateľskej sféry a iných právnických osôb
Realizácia návrhu nebude mať dopad na životnú úroveň obyvateľstva a zvyšovanie kvality života, ani na rozvoj podnikateľských aktivít z hľadiska žiadúceho ekonomického rastu.

III. časť - Vyčíslenie odhadu dopadov na životné prostredie
Realizácia návrhu nebude mať negatívny dopad na životné prostredie. Očakáva sa pozitívny vplyv na regionálny rozvoj. Realizácia návrhu pozitívne podporí budovanie informačného systému rezortu Ministerstva životného prostredia SR v nadväznosti na projekt Európskej komisie GIS Natura 2000.

IV. časť - Odhad dopadov na zamestnanosť
Realizácia návrhu nebude mať vplyv na zamestnanosť.